ทองลุน สีสุลิด

ทองลุน สีสุลิด (, เกิด 11 พฤศจิกายน พ.ศ. 2488) ดำรงตำแหน่งประธานาธิบดีลาว และ เลขาธิการพรรคประชาชนปฏิวัติลาวคนปัจจุบัน ของประเทศลาว เคยเป็นนายกรัฐมนตรีลาวระหว่างปี พ.ศ. 2559 - พ.ศ. 2564 ก่อนหน้านั้นดำรงตำแแหน่งรองนายกรัฐมนตรีของลาวระหว่างปี พ.ศ. 2544-พ.ศ. 2559 และเคยเป็นรัฐมนตรีว่าการกระทรวงต่างประเทศระหว่างปีพ.ศ. 2549-พ.ศ. 2559 ได้รับศิลปศาสตรดุษฎีบัณฑิตกิตติมศักดิ์ สาขาวิชากิจการระหว่างประเทศ จากมหาวิทยาลัยขอนแก่น เมื่อพ.ศ. 2559http://koratdaily.com/blog.php?id=5266 มีตำแหน่งเป็นอันดับที่1ของพรรคประชาชนปฏิวัติลาว ได้รับเลือกเป็นประธานาธิบดีลาวจากกองประชุมครั้งปฐมฤกษ์สภาแห่งชาติลาวชุดที่ 9 เมื่อวันที่ 22 มีนาคม พ.ศ. 2564 และก่อนหน้าในวันที่ 15 มกราคม พ.ศ. 2564 ได้รับเลือกตั้งเป็น เลขาธิการใหญ่คณะบริหารงานศูนย์กลางพรรคประชาชนปฏิวัติลาว

 ชีวิตและการรับราชการ 
ทองลุน สีสุลิด เกิดที่แขวงหัวพันในลาว เขาเรียนในแขวงหัวพันระหว่างปี พ.ศ. 2505 - พ.ศ. 2512 ต่อมาเขาได้ไปศึกษาต่อในสหภาพโซเวียต และ เวียดนาม ภายหลังเขากลับมาที่ลาว เขาสามารถพูดภาษา เวียดนาม อังกฤษ และ รัสเซียได้อย่างคล่องแคล่ว ตลอดช่วงเวลาที่เขาได้รับใช้ประเทศ เขาได้เป็นรัฐมนตรีช่วยว่าการกระทรวงการต่างประเทศระหว่างปี พ.ศ. 2530 - พ.ศ. 2535 รัฐมนตรีว่าการกระทรวงแรงงานและสวัสดิการทางสังคมระหว่างปี พ.ศ. 2536 - พ.ศ. 2540 และสมาชิกรัฐสภาระหว่างปี พ.ศ. 2541 - พ.ศ. 2543 เขาเป็นรองนายกรัฐมนตรีและประธานคณะกรรมการวางแผนยุทธศาสตร์ชาติในวันที่ 27 มีนาคม พ.ศ. 2544 นอกจากนี้เขายังได้รับแต่งตั้งเป็นรัฐมนตรีว่าการกระทรวงต่างประเทศ ในวันที่ 8 มิถุนายน พ.ศ. 2549 แทนที่ สมสะหวาด เลงสะวัด
และได้รับเลือกจากกองประชุมพรรคครั้งที่ 10 เมื่อวันที่ 23 มกราคม พ.ศ. 2559 เป็น คณะบริหารงานศูนย์กลางพรรคประชาชนปฏิวัติลาวชุดที่10 ต่อมาในวันที่ 20 เมษายน พ.ศ. 2559 ได้รับเลือกตั้งจากกองประชุมสภาแห่งชาติลาวชุดที่8 ให้ดำรงตำแหน่งนายกรัฐมนตรี
 เครื่องอิสริยาภรณ์ 
 เครื่องอิสริยาภรณ์สาธารณรัฐประชาธิปไตยประชาชนลาว 

 80x80px เหรียญทองคำแห่งชาติ
 เครื่องอิสริยาภรณ์อื่นๆ 
  :
 พ.ศ. 2553 – 80x80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)พระราชทานราชอิสริยาภรณ์ “ดร.ทองลุน” รองนายกฯ ลาว
 รัสเซีย : เครื่องอิสริยาภรณ์มูลนิธิสันติภาพรัสเซีย "เพื่อการรักษาสันติภาพและการกุศล" (5 ตุลาคม พ.ศ. 2558)
 รัสเซีย : เครื่องอิสริยาภรณ์รัฐมิตราภรณ์รัสเซีย (20 ตุลาคม พ.ศ. 2558)Указ Президента Российской Федерации от 20 октября 2015 года № 517 «О награждении государственными наградами Российской Федерации иностранных граждан»
 เวียดนาม : เครื่องอิสริยาภรณ์ดาวทองเวียดนาม (พ.ศ. 2560)

 อ้างอิง 

หมวดหมู่:ประธานาธิบดีลาว
หมวดหมู่:นายกรัฐมนตรีลาว
หมวดหมู่:เลขาธิการพรรคประชาชนปฏิวัติลาว
หมวดหมู่:บุคคลจากแขวงหัวพัน